(দিনাজপুর২৪.কম) খুলনা মহানগরীর হরিণটানা এলাকায় পুলিশের সঙ্গে ‘বন্দুকযুদ্ধে’ জিয়া সানা ওরফে হাতকাটা জিয়া নিহত হয়েছেন। তার বিরুদ্ধে ৬টি হত্যা মামলাসহ বিভিন্ন অপরাধে ৯টি মামলা রয়েছে। ​শুক্রবার ভোরে হরিণটানার সাউথ বাংলা আবাসিক প্রকল্প এলাকায় ডাকাতির প্রস্তুতিকালে এ ঘটনা ঘটে। হরিণটানা থানার ভারপ্রাপ্ত কর্মকর্তা (ওসি) মিজানুর রহমান গণমাধ্যমকে বলেন, সাউথ বাংলা আবাসিক প্রকল্প এলাকায় কয়েকজন সন্ত্রাসী ডাকাতির প্রস্তুতি নিচ্ছে খবর পেয়ে সেখানে অভিযান চালায় পুলিশ। পুলিশের উপস্থিতি টের পেয়ে ডাকাতরা গুলি ছোড়ে। পুলিশও আত্মরক্ষার্থে গুলি চালায়। এতে ঘটনাস্থলে হাতকাটা জিয়া গুলিবিদ্ধ হলেও অন্যরা পালিয়ে যায়। পরে তাকে উদ্ধার করে খুলনা মেডিকেল কলেজ (খুমেক) হাসপাতালে নিয়ে এলে দায়িত্বরত চিকিৎসক তাকে মৃত ঘোষণা করেন। ঘটনাস্থল থেকে দ’’টি আগ্নেয়াস্ত্র উদ্ধার করা হয়েছে। মরদেহ খুমেক হাসপাতাল মর্গে রাখা হয়েছে। -ডেস্ক